OpenLLM-France/wikimedia huggingface dataset:
# Séquia de Benàger i Faitanar

La Séquia de Benàger i Faitanar és una de les vuit séquies de l'Horta de València (País Valencià) que estan sota la jurisdicció del Tribunal de les Aigües de València. El seu origen està en el partidor existent a l'ermita de Sant Onofre de Quart de Poblet. Rega les hortes i camps del marge dret del riu Túria dominats per esta séquia, continuació de la Séquia de Quart, fins a la zona dominada per la Séquia de Mislata i la Séquia de Favara, en els termes de Xirivella, Aldaia, Alaquàs, Picanya i Paiporta. En el seu tram inicial discorre per la riba dreta de la llera del Túria i a l'altura de Quart es produeix la seva derivació principal, en les Llengües de Sant Onofre, la qual cosa dona origen al braç de la séquia de Faitanar.

## Dades

L'origen de la séquia de Quart, Benàger i Faitanar està en l'Assut de Quart. El seu traçat continua pel carrer de l'Ermita, creua l'A-3 i segueix pel camí d'Aldaia i el camí de Sant Onofre. Pràcticament aquest tram està cobert per evitar accidents. Continua subterrani creuant el nucli urbà d'Aldaia pel carrer Coladors i Teodor Llorente, creua la línia ferroviària de rodalies C-3, creua el nucli urbà d'Alaquàs i surt de nou pel camí del Dijous, on recupera el seu traçat obert entre camps d'horta. Gira cap a l'est en les proximitats de Torrent i discorre pel nord de Picanya, per girar cap al sud al polígon Alqueria de Moret, discorrent pel carrer Séquia de Favara. Continua el seu traçat paral·lel al marge esquerre del Barranc del Poio, creuant el nucli urbà de Paiporta i segueix al costat del barranc fins a acabar el seu recorregut després de creuar la CV-400, desaiguant els seus sobrants sobre la Séquia de Favara al costat del nucli urbà de Benetússer, al carrer Séquia de Favara.

## Referències

* 1 2 «Acequia de Quart-Benàger-Faitanar» (en castellà). Ajuntament de València. Àrea d'Urbanisme, habitatge i Qualitat Urbana- Direcció General de Planejament. Arxivat de l'original el 2013-12-02. [Consulta: 11 desembre 2014].
* ↑ «Consejo de Hombres Buenos y Tribunal de las Aguas» (en anglès). Arxivat de l'original el 2016-03-13. [Consulta: 31 març 2017].
* 1 2 Guinot, Enric; Selma, Sergi; Lloría, Reis. «El patrimoni hidràulic de les séquies del Tribunal de les Aigües de València». Consell d'Hòmens Bons i el Tribunal de les Aigües, 10-11-2003. [Consulta: 30 març 2017].
# Tessalònica (desambiguació)

«Tessalònica» té aquests significats:
* Tessalònica (tema), tema o divisió civil i militar de l'Imperi Romà d'Orient.
* Tessalònica o Salònica, ciutat de Grècia, antigament Therme
* Tessalònica de Macedònia, reina de Macedònia, germanastra d'Alexandre el Gran i esposa de Cassandre de Macedònia
* Regne de Tessalònica, estat croat del 1204 al 1222
# 11a edició dels Premis Sant Jordi de Cinematografia

La 11a edició dels Premis Sant Jordi de Cinematografia (aleshores oficialment Premios San Jorge) va tenir lloc el 23 d'abril de 1967, patrocinada pel "Cine Forum" de RNE a Barcelona dirigit per Esteve Bassols Montserrat i Jordi Torras i Comamala. La llista de premiats es va fer pública el 2 d'abril.
L'entrega va tenir lloc al Cine Alexandra de Barcelona i va estar presidida pel delegat d'Informació i Turisme, Manuel Ortiz, pel director de RNE i delegat de TVE a Barcelona, Jorge Arandes, el President de l'Associació de la Premsa Antonio Martínez Tomás, i els crítics de cinema Jordi Torras i Joan Munsó i Cabús. Després de l'entrega es va projectar la pel·lícula Qui té por de Virginia Woolf?, dirigida per Mike Nichols i protagonitzada per Liz Taylor i Richard Burton.

## Premis Sant Jordi

| Categoria | Premiat | Labor premiada |
| Millor pel·lícula espanyola | La caza | Pel·lícula |
| Millor pel·lícula estrenada | Giulietta dels esperits | Federico Fellini |
| Millor interpretació espanyola | José María Prada | La caza |
| Millor interpretació | Innokenti Smoktunovski | Hamlet |
| Millor curtmetratge | Skaterdater | Noel Black |
| Millor pel·lícula infantil | El mago de los sueños | Francesc Macián i Blasco |
| Millor sala de Barcelona | Cine Alexandra | - |
| Millor Cine Club de Catalunya | Cine Club Ingenieros | - |
| Millor sala especial de Barcelona | Cine Publi | - |
| Premi Especial del Jurat | Editorial Aymà | Per la col·lecció "Voz e imagen" |

## Referències

* ↑ Los Premios "San Jorge" de Cinematografía han cumplido once años, El Mundo Deportivo, 3 d'abril de 1967
* ↑ Entrega de los Premios San Jorge de Cinematografía, La Vanguardia, 25 d'abril de 1967

## Vegeu també

* Fotogramas de Plata 1966
* Medalles del Cercle d'Escriptors Cinematogràfics de 1966

## Enllaços externs

* Premis Sant Jordi 1967 a IMDB
# Tetropina fulgescens

Tetropina fulgescens és una espècie d'insecte plecòpter pertanyent a la família dels pèrlids que es troba a Malèsia: Borneo.

## Referències

* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Studies of Indonesian Perlidae (Plecoptera), with Descriptions of Three New Species (anglès)

## Enllaços externs

* The Genera Tetropina and Neoperlops (Plecoptera: Perlidae) (anglès)
* Notes on Plecoptera (23). The Anchor of the Tetropina Egg (Plecoptera: Perlidae) (anglès)
* Encyclopedia of Life (anglès)
* Perlidae Species Listing Arxivat 2006-09-16 a Wayback Machine. (anglès)
* BioLib (anglès)
# Abaya

«Abaya» té aquests significats:
* Abaia, roba àrab
* Llac d'Abaya, a Etiòpia
# Taquínids

Els taquínids (Tachinidae) són una família de dípters braquícers de l'infraordre dels esquizòfors. Es un grup ampli i divers amb 1.597 gèneres i 9.626 espècies. Tots elles són parasitoides proteleans o ocasionalment paràsits d'artròpodes.

## Distribució

Aquesta família és cosmopolita incloent la regió neotropical i la neàrtica, Afrotropical, Paleàrtica, Oriental, Australàsia i Oceànica.
El seu cicle vital és variable segons les espècies.

## Referències

* ↑ «Systema Dipterorum: Tachinidae». Arxivat de l'original el 2015-09-23. [Consulta: 9 setembre 2017].
* ↑ Pape, T., Blagoderov, V., & Mostovski, M. B. (2011). Order Diptera Linnaeus, 1758. Animal biodiversity: An outline of higher-level classification and survey of taxonomic richness. Zootaxa, 3148(237), 222-229.
* ↑ Wood, D. M. 1987. Chapter 110. Tachinidae. Pp. 1193-1269 in McAlpine, J.F., Peterson, B.V., Shewell, G.E., Teskey, H.J., Vockeroth, J.R. and D.M. Wood (eds.), Manual of Nearctic Diptera. Volume 2. Agriculture Canada Monograph 28: i-vi, 675-1332.
* ↑ «Barraclough, D.A. 1996. Montanothalma natalensis, a new high altitude genus and species of Microphthalmini (Diptera: Tachinidae: Tachininae) from the Natal Drakensberg of South Africa. Annals of the Natal Museum 37: 123-129.». Arxivat de l'original el 2009-08-28. [Consulta: 9 setembre 2017].

## Enllaços externs

* Australasian/Oceanian Diptera Catalog
* British Insects: the Families of Diptera Arxivat 2007-10-12 a Wayback Machine.
# 1712
## Esdeveniments
### Països Catalans

* 9 de novembre - Menorca: John Campbell, segon duc d'Argyll pren possessió de l'illa en nom de la reina britànica, d'acord amb clàusules secretes del tractat d'Utrecht, signades per l'agost (Guerra de Successió).

### Resta del món

* 20 de febrer - Madrid: Es dicten instruccions secretes al corregidors del territori català: Pondrá el mayor cuidado en introducir la lengua castellana, a cuyo fin dará las providencias más templadas y disimuladas para que se consiga el efecto, sin que se note el cuidado.

## Naixements
### Països Catalans

* 4 de febrer, València: Josep Berní i Català, jurista valencià, fundador del Col·legi d'Advocats de València (m. 1787).

### Resta del món

* 28 de gener, Japó: Tokugawa Ieshige, 40è shogun.
* 28 de juny, Ginebra, (Suïssa): Jean-Jacques Rousseau, escriptor i pensador francès (m. 1778).
* 15 de setembre - París: Pierre Simon Fournier, impressor i tipògraf francès (m. 1768).
* 5 d'octubre, Venècia, Itàlia: Francesco Guardi, pintor italià (m.1835).

## Necrològiques
### Països Catalans

* 14 de febrer, Barcelona: Narcís Feliu de la Penya, advocat, publicista i historiador català.
* 29 d'abril, València: Joan Baptista Cabanilles, organista i compositor de música barroca (n. 1644).

### Resta del món

* 12 de novembre, Japó: Tokugawa Ienobu, 37è shogun.
* Mèxic: Baltasar de Muntaner i de Sacosta, President de la Genunya.

## Referències

* ↑ «Josep Berni i Català | enciclopèdia.cat». [Consulta: 10 octubre 2021].
* ↑ «Jean-Jacques Rousseau | enciclopèdia.cat». [Consulta: 5 maig 2020].
* ↑ Larousse, Éditions. «Encyclopédie Larousse en ligne - Pierre Simon Fournier dit le Jeune» (en francès). [Consulta: 2 setembre 2020].
* ↑ «GUARDI, Francesco in "Dizionario Biografico"» (en italià). [Consulta: 27 octubre 2020].

## Vegeu també

* Calendari d'esdeveniments
* Taula anual del segle XVIII
* Cronologia de la repressió del català
# Abu Sahl Lakshan

Abu Sahl Lakshan (Khadja Abu Sahl Abd Allah ibn Ahmad ibn Lakshan al-Dabir) fou un oficial dels sultans gaznèvides Mahmud ibn Sebuktegin (998-1030) i Masud I ben Mahmud (1030-1041). El seu nom Lakshan sembla derivar del sànscrit Lakshana.
Va servir a les ordes de l'amir Yusf ibn Sebuktegin que fou empresonat per Masud i va morir el 1032; després d'un període de desgràcia va ser nomenat governador de Bust. Fou notable en cal·ligrafia, poesia i epistològrafa, i és considerat eloqüent i generós, i auster. A casa seva es reunien els poetes.

## Referències

* Ḡ. Ḥ. Yūsofī, “Abu Sahl Laksan,” Encyclopædia Iranica, I/4, pp. 371-372; una versió actualitzada es troba disponible en línia a http://www.iranicaonline.org/articles/abu-sahl-laksan-full-name-kaja-abu-sahl-dabir-abdallah-b
# Abu Sahl

Abu Sahl és el nom dels següents personatges:
* Abu Sahl Ahmad ibn Hasam al-Hamduwi, oficial gaznèvida del segle xi.
* Abu Sahl al-Kukhandi, visir dels gaznèvides el segle xi.
* Abu Sahl Lakshan, oficial dels sultans gaznèvides el segle XI
* Abu Sahl Muhammad, cortesà gaznèvida el segle xi.
# Tantalcarbur

El tantalcarbur és un mineral de la classe dels elements natius. Va ser reanomenat l'any 1966 per Hugo Strunz per la seva composició químicaː tàntal i carboni. Originalment es creia que era tàntal natiu; la composició va ser verificada l'any 1962.

## Classificació

A la classificació de Nickel-Strunz apareix classificat com a metall o aliatge intermetàl·lic i dins d'aquest grup com a carbur (1.BA.20). A la classificació de Dana apareix com a element natiu o aliatge i dins d'aquest grup com a metall (1.1.29.2).

## Característiques

El tantalcarbur és un mineral de fórmula química TaC. Cristal·litza en el sistema isomètric. La seva duresa a l'escala de Mohs és 6 a 7.

## Formació i jaciments

Es va descobrir al placer d'Avrorinskii, als Urals (Rússia). Es troba en placers platinífers.

## Referències

* 1 2 3 4 5 «Tantalcarbide» (en anglès). Mindat. [Consulta: 7 novembre 2015].

## Bibliografia

* Novgorodova M.I. et al. (1997), Zapiski Vserossiyskogo Mineralogicheskogo Obshchestva: 126(1): 76.
* American Mineralogist (1996): 81: 751-755.
# Abd-Rabbih (nom)

Abd-Rabbih és un nom masculí teòfor àrab islàmic (àrab: عبد ربه, ʿAbd Rabbih) que literalment significa ‘Servidor del Seu Senyor’, essent ‘el Senyor’ un atribut de Déu. Si bé Abd-Rabbih és la transcripció normativa en català del nom en àrab clàssic, també se'l pot trobar transcrit d'altres formes, normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.

## Notes

* ↑ Literalment i etimològica, es tracta del mot ʿAbd més el mot Rabb i el pronom de tercera persona del singular -hu, de forma que caldria transliterar-lo ʿAbd-Rabb-hi, però tradicionalment s'elideix la terminació del pronom i s'afegeix la vocal de declinació de la paraula anterior (en aquest cas, la i de genitiu), per la qual cosa es translitera ʿAbd Rabbih, cf. Encyclopaedia of Islam, Brill Publishers, Leiden, s.v. "Ibn ʿAbd Rabbih".
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «رب». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «رب». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «رب» (Biblioteca Románica Hispánica). ISBN 8424917944.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'ar-Rabb.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Abd-Al·là ibn Kotxkunju

Abd-Al·lah ibn Kotxkunju fou khakan dels uzbeks i kan de Samarcanda.
A la mort d'Abu-l-Ghazi Ubaid Al·là el kuriltay va retornar el tron a la branca de Kotxkunju i Abu l-Khayr, preterida a l'anterior elecció, en la persona del fill de Kotxkunju, que co-governava al feu de Samarcanda, que va ser la seva capital. Només va regnar un sis mesos entre el 1540 i començaments del 1541. No va encunyar moneda.
El va succeir Abd al-Aziz que contra el que es creia antigament no era el seu germà d'aquest nom (Abd-al-Aziz ibn Kotxkunju) sinó un cosí, Abd-al-Aziz ibn Ubaid Al·là, fill del kan Abu-l-Ghazi Ubaid Al·là.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Aeroport de Bilbao

L'Aeroport de Bilbao (codi IATA: BIO, codi OACI: LEBB) és a 5 quilòmetres de la ciutat de Bilbao. L'antiga terminal i gran part dels serveis aeroportuaris es troben al municipi de Sondika, però la nova terminal, dissenyada per Santiago Calatrava i inaugurada en 2000, és al de Loiu. Cada any l'utilitzen prop de 4 milions de persones,

## Arquitectura

L'aeroport actual va ser concebut per l'arquitecte valencià Santiago Calatrava. Des de l'exterior el disseny s'assembla a una au que comença a volar, de la qual cosa prové el nom popular de La Paloma.
La terminal compta amb un total de 6 "fingers".

## Infraestructures

* 2 pistes d'aterratge
** Pista 12-30: 2.600 m de longitud
** Pista 10-28: 2.200 m de longitud
* 10 plataformes per a aeronaus
* 1 terminal de passatgers (La Paloma)
* 1 terminal de càrrega (l'antiga terminal)
* 2 aparcaments
** 1 general: 3000 places
** 1 exprés (< 30 minuts): 37 places

## Codis internacionals

* Codi IATA: BIO
* Codi OACI: LEBB

## Aeroclub

Actualment l'Aeroport de Bilbao és la seu del Real Aeroclub de Bizkaia.

## Referències

* ↑ «https://aunamendi.eusko-ikaskuntza.eus/es/aeropuertos-en-euskal-herria/ar-6574-139576/» (en castellà). Auñamendi Eusko Entziklopedia. [Consulta: 20 octubre 2021].
* ↑ «El aeropuerto de Bilbao supera los 4 millones de pasajeros en 2014» (en castellà). Europa Press, 14-01-2015. [Consulta: 4 juliol 2015].

## Enllaços externs

* Web oficial de l'aeroport
# Teba

Teba és el nom dels següents llocs:
* Teba (Màlaga), municipi de la província de Màlaga.
* Teba o Tebes per a l'antiga Luxor situada a l'actual Egipte.
* Tebà (Rússia), municipi de l'óblast de Kémerovo, a Rússia.
# 710
## Esdeveniments

* Arribada de l'exèrcit musulmà al territori català
* Roderic, duc de Bètica és proclamat rei visigot; els vitizians, partidaris d'Àkhila II criden en la seva ajuda als musulmans del nord d'Àfrica

## Necrològiques

* 3 de juliol, Xi'an (Xina): Emperador Zhongzong de Tang (xinès: 唐中宗) 4t emperador de la Dinastia Tang (n. 656).
* Vítiza, rei dels visigots.

## Referències

* ↑ Lewis, Mark Edward, 1954-. China's cosmopolitan empire : the Tang dynasty. Cambridge, Mass.: Belknap Press of Harvard University Press, 2009. ISBN 978-0-674-03306-1.
# A Girl's Folly

A Girl's Folly és una pel·lícula muda de la World Film Company dirigida per Maurice Tourneur i protagonitzada per June Elvidge, Doris Kenyon i Robert Warwick. Basada en un guió de Frances Marion i el propi Tourneur, la pel·lícula es va estrenar el 26 de febrer de 1917. És considerada el primer llargmetratge que centra bona part de les seves escenes en el que succeeix darrera la càmera en un estudi de filmació.

## Argument

Mary Baker, que viu al camp amb la seva mare vídua se sent insatisfeta amb el seu pretendent pagesot, Johnny Applebloom, i anhela anar a viure a la ciutat. Una companyia cinematogràfica arriba a on viu Mary per filmar un western. Ella arruïna una presa per la por que sent en veure els "indis" i a rel de l'incident coneix el protagonista, Kenneth Driscoll. Driscoll la convida a l'estudi i en veure-la tant atractiva intenta seduir-la proposant-li que es presenti per ser l'actriu que fa el paper d'ingènua. Ella no passa la prova de pantalla però no gosa tornar a casa després d'haver escrit dient que tot li està anant molt bé. Driscoll, que ha deixat la seva amant de molt temps, l'actriu Vivian Carleton, per anar amb una jove secundària de la companyia, s'ofereix per mantenir-la i posar-li un apartament. Ella accepta a contracor i Driscoll organitza una festa d'inauguració. Durant la festa, arriba la mare de Mary i troba aquesta molt alegre per culpa de l'alcohhol. La noia s'avergonyeix del que ha fet en veure la seva mare. Driscoll aconsegueix que la mare no sigui conscient de les seves intencions i suggereix que Mary torni a casa. Quan arriben a l'estació troben Johnny que les està esperant. Mentrestant Driscoll i Vivian es reconcilien.

## Repartiment

* Robert Warwick (Kenneth Driscoll)
* Doris Kenyon (Mary Baker)
* June Elvidge (Vivian Carleton)
* Jane Adair (Mrs Baker)
* Chester Barnett (Johnny Applebloom)
* Johnny Hines (Hank)
* Maurice Tourneur (director, no surt als crèdits)
* Josef von Sternberg (càmera, no surt als crèdits)
* Leatrice Joy (noia, no confirmada)
* Émile Chautard (no confirmat)

## Referències

* 1 2 «“A Girl's Folly”». Motography XVII, 9, 03-03-1917, pàg. 479.
* ↑ «Brief stories of the week’s film releases – World». Motography XVII, 8, 24-02-1917, pàg. 434.
* ↑ Cohan, Steven. Hollywood by Hollywood: The Backstudio Picture and the Mystique of Making Movies (en anglès). Oxford University Press, 2019, p. 11. ISBN 978-0-1908-6577-1.

## Enllaços externs

* A Girl's Folly al catàleg de l'American Film Institute
* Pel·lícula completa a Youtube
# West Allis

West Allis és una població dels Estats Units a l'estat de Wisconsin. Segons el cens del 2000 tenia 61.254 habitants.

## Demografia

Segons el cens del 2000, West Allis tenia 61.254 habitants, 27.604 habitatges, i 15.375 famílies. La densitat de població era de 2.083,7 habitants per km².
Dels 27.604 habitatges en un 25,5% hi vivien nens de menys de 18 anys, en un 41,2% hi vivien parelles casades, en un 10,6% dones solteres, i en un 44,3% no eren unitats familiars. En el 37,3% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,92.
Per edats la població es repartia de la següent manera: un 21,5% tenia menys de 18 anys, un 8,4% entre 18 i 24, un 32,3% entre 25 i 44, un 20,5% de 45 a 60 i un 17,2% 65 anys o més.
L'edat mediana era de 38 anys. Per cada 100 dones de 18 o més anys hi havia 90 homes.
La renda mediana per habitatge era de 39.394 $ i la renda mediana per família de 50.732 $. Els homes tenien una renda mediana de 36.926 $ mentre que les dones 26.190 $. La renda per capita de la població era de 20.914 $. Aproximadament el 4,6% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Allis» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- West Allis». American Fact Finder. Oficina del Cens dels Estats Units, 12-01-2010.
# Nambroca

Nambroca és un municipi de la província de Toledo, a la comunitat autònoma de Castella la Manxa. Limita amb Toledo al nord, Almonacid de Toledo a l'est, Villaminaya i Chueca al sud i Ajofrín i Burguillos de Toledo a l'oest.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.342 | 2.508 | 2.539 | 2.603 | 2.693 | 2.794 | 2.818 | 2.876 | 2.898 | 2.967 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Mariano Alonso Revenga | UCD | 19/04/1979 |
| 1983 - 1987 | Raúl Marcos Pantoja | PSOE | 28/05/1983 |
| 1987 - 1991 | Raúl Marcos Pantoja | PSOE | 30/06/1987 |
| 1991 - 1995 | Carlos Pérez Carro | PP | 15/06/1991 |
| 1995 - 1999 | Carlos Pérez Carro | PP | 17/06/1995 |
| 1999 - 2003 | Román López Pérez | PSOE | 03/07/1999 |
| 2003 - 2007 | Carlos Pérez Carro | PP | 14/06/2003 |
| 2007 - 2011 | Román López Pérez | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Hawaiian Paradise Park

Hawaiian Paradise Park és una concentració de població designada pel cens dels Estats Units a l'estat de Hawaii. Segons el cens del 2000 tenia 7.051 habitants.

## Demografia

Segons el cens del 2000, Hawaiian Paradise Park tenia 7.051 habitants, 2.426 habitatges, i 1.767 famílies La densitat de població era de 180,93 habitants per km².
Dels 2.426 habitatges en un 39,4% hi vivien nens de menys de 18 anys, en un 51,7% hi vivien parelles casades, en un 14,8% dones solteres, i en un 27,2% no eren unitats familiars. En el 20,6% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,90 i el nombre mitjà de persones que vivien en cada família era de 3,34.
Per edats la població es repartia de la següent manera: un 31,4% tenia menys de 18 anys, un 7,5% entre 18 i 24, un 27,5% entre 25 i 44, un 24,8% de 45 a 64 i un 8,8% 65 anys o més.
L'edat mediana era de 34,7 anys. Per cada 100 dones hi havia 103,37 homes. Per cada 100 dones de 18 o més anys hi havia 98,69 homes.
La renda mediana per habitatge era de 36.300 $ i la renda mediana per família de 38.312 $. Els homes tenien una renda mediana de 35.450 $ mentre que les dones 23.642 $. La renda per capita de la població era de 15.417 $. Aproximadament el 17,0% de les famílies i el 19,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hawaiian Paradise Park». American Fact Finder. Oficina del Cens dels Estats Units, 15-09-2010. Arxivat de l'original el 2020-02-16. [Consulta: 17 setembre 2010].
* ↑ «Geographic Comparison Table-Hawaiian Paradise Park». American Fact Finder. Oficina del Cens dels Estats Units, 15-09-2010.